Diari Oficial de la Generalitat Valenciana


Sumari del DOGV 5341, del 07-09-2006 (2006/10776)

RESOLUCIÓ de 19 de juliol de 2006, de la Direcció General de Qualitat Ambiental, per la qual s'atorga a l'empresa VB Autobaterías, SA, l'autorització ambiental integrada per a una indústria de fabricació de bateries per a cotxes en el terme municipal de Guardamar del Segura (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5341

Data del DOGV
:   07-09-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/10260


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 19 de juliol de 2006, de la Direcció General de Qualitat Ambiental, per la qual s'atorga a l'empresa VB Autobaterías, SA, l'autorització ambiental integrada per a una indústria de fabricació de bateries per a cotxes en el terme municipal de Guardamar del Segura (Alacant). [2006/10738]  
Vistos els documents que apareixen en l'expedient 022/04 IPPC, instruït a instància de l'empresa VB Autobaterías, SA, a fi d'obtindre l'autorització ambiental integrada per a una indústria de fabricació de bateries per a cotxes, s'emet la present resolució de conformitat amb els següents,  
Antecedents de fet  
Primer. Amb data 29 de març de 2004, va entrar en el Registre General de la Conselleria de Territori i Habitatge, la sol·licitud subscrita pel Sr. José M. López Ascaso en representació de l'empresa VB Autobaterías, SA, amb CIF I-41.369.309, per a la tramitació de l'autorització ambiental integrada d'una indústria de fabricació de bateries per a cotxes ubicada en la ctra. N-332 km 73,5, i que es detalla en l'annex I.  
A la sol·licitud s'acompanya l'informe urbanístic favorable emés per l'Ajuntament de Guardamar del Segura amb data 12 de desembre de 2003.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Tercer. Basant-se en els informes d'idoneïtat rebuts es requerix a l'empresa nova documentació, que es presenta en distintes dates.  
Quart. Amb data 19 d'agost de 2004 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, publicant anunci en el Diari Oficial de la Generalitat Valenciana (DOGV núm. 4823).  
Durant aquest no es presenten al·legacions al projecte ni en aquesta conselleria ni en l'Ajuntament de Guardamar del Segura, i consta en l'expedient certificat de la informació pública.  
Cinqué. Transcorregut el període d'informació pública i segons el que disposa l'article 18 de la Llei 16/2002, es remet l'expedient a l'Ajuntament de Guardamar del Segura, perquè emeteren el corresponent informe, enviant-se amb data 5 de juliol de 2005.  
Així mateix, s'ha incorporat a l'expedient l'informe d'adequació del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Sisé. Segons el que disposa l'article 19 de la Llei 16/2002, la Confederació Hidrogràfica del Segura emet un informe amb data 5 de maig de 2005 sobre l'admissibilitat de l'abocament.  
Seté. Amb data 6 de març de 2006 la Direcció General de Gestió del Medi Natural emet la Declaració d'impacte ambiental, en la qual estima acceptable, només a l'efecte ambiental l'Estudi d'impacte ambiental de la planta de fabricació de bateries plom/àcid sempre que l'activitat s'exercisca amb les previsions de l'esmentat estudi i amb els condicionants de la declaració, que es detallen en l'annex II de la present resolució.  
Huité. En l'expedient 022/04 IPPC consta l'avaluació ambiental del projecte en el seu conjunt, tal com establix l'article 20 de la Llei 16/2002 i que ha sigut incorporada a la proposta de resolució.  
Nové. Amb data 3 de juliol de 2006 es remet la convocatòria de tràmit d'audiència a l'interessat, el qual contesta amb data 10 de juliol de 2006 que no presentarà al·legacions, ni documentació addicional.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 de la dita llei, estan subjectes a autorització ambiental integrada.  
La instal·lació de referència està inclosa en l'epígraf 2.5.b de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'Autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i la seua ordre de desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria de Territori i Habitatge, resolc:  
Primer. Concedir a VB Autobaterías, SA, l'Autorització ambiental integrada per a la fabricació de bateries per a cotxes situada en el ctra. N-332 km 73,5 de Guardamar del Segura (Alacant), d'acord amb el Projecte bàsic per a la sol·licitud d'autorització ambiental integrada en fàbrica de bateries per a cotxes de febrer de 2004, i subscrit pel Sr. Pere Pons i Ortega, que queda inscrita en el Registre General d'Instal·lacions IPPC de la Comunitat Valenciana amb el número 038-06/AAI/CV, condicionada al compliment dels requisits següents:  
1. Valors límit d'emissió  
1.1. Atmosfera  
Els valors límit d'emissió que s'han de complir seran els següents:  
CONTAMINANTS LÍMITS D'EMISSIÓ  
Plom 10 mg/Nm³  
Partícules 30 mg/Nm³  
Àcid sulfúric 10 mg/Nm³  
NOx (mesurat com NO2) 200 mg/Nm³  
SO2 200 mg/Nm³  
CO 500 mg/Nm³  
Els valors límit de NOx, SO2 i CO s'entendrà que s'apliquen als focus relacionats amb processos en què es generen gasos de combustió.  
1.2. Emissions sonores i vibracions  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica. En concret, els límits sonors externs per a zones d'ús industrial, són:  
NIVELLS DIÜRN NOCTURN  
Soroll 70 dB(A) 60 dB(A)  
1.3. Abocament a les aigües  
1.3.1. Aigües residuals industrials i sanitàries  
Les aigües residuals industrials seran tractades en una EDAR fisicoquímica i les aigües sanitàries en una EDAR biològica, per a posteriorment ser conduïdes a través d'una canonada fins al punt d'abocament final. Les característiques d'aquest abocament mixt són:  
Coordenades UTM: 705150; 4220750   
Punt d'abocament: Abocament directe a l'assarb de La Rasga, pròxim a la confluència amb el riu Segura.  
Cabal mitjà: 238,4 m³/dia  
Volum màxim anual que s'ha d'abocar: 87.016 m³  
Respecte a la qualitat de les aigües residuals en el punt d'abocament no s'han de superar en els següents paràmetres els límits d'emissió assenyalats a continuació:  
PARÀMETRES VALOR LÍMIT D'EMISSIÓ  
pH Entre 6,5-8,5   
Sòlids en suspensió (mg/l) 30  
DBO5 (mg/l) 60  
DQO (mg/l) 300  
NTK (mg/l) 15  
Fòsfor total P (mg/l) 5  
Clorurs Cl (mg/l) 600  
Sulfats SO4 (mg/l) 1200  
Crom (mg/l) 0,05  
Zinc (mg/l) 0,520  
Coure (mg/l) 0,120  
Níquel (mg/l) 0,2  
Cadmi (mg/l) 0,02  
Plom (mg/l) 0,3  
Mercuri (mg/l) 0,001  
Nitrits NO2 (mg/l) 150  
Cianur (mg/l) 0,1  
Queda prohibit l'abocament continuat de contaminants no inclosos en la relació anterior.  
Es permetrà únicament l'abocament puntual de contaminants no inclosos en la relació anterior quan no se superen els límits d'emissió establits per la legislació vigent. Perquè tinga la consideració de puntual no podrà detectar-se en dues analítiques successives.  
En el cas particular de les substàncies incloses en:  
. Llista I integrada per les substàncies contingudes en l'Ordre de 12 de novembre de 1998, modificada per les ordres de 13 de març de 1989, 27 de febrer de 1991, 28 de juny de 1991 i 25 de maig de 1992.  
. Llista II de la Directiva 76/464/CEE integrada per les substàncies contingudes en el Reial decret 995/2000, de 2 de juny, pel qual es fixen objectius de qualitat per a determinades substàncies contaminants i es modifica el Reglament de domini públic hidràulic.  
. Llista prioritària integrada per les substàncies contingudes en la Decisió núm. 2455/2001/CE del Parlament Europeu i del Consell de 20 de novembre de 2001 per la qual s'aprova la llista de substàncies prioritàries en l'àmbit de la política d'aigües, i per la qual es modifica la Directiva 2000/60/CE.  
El seu abocament queda totalment prohibit, independentment de les quantitats o concentracions, llevat que figure específicament en la taula de substàncies autoritzades.  
1.3.3. Aigües pluvials  
Les aigües pluvials seran recollides i conduïdes a través d'un canal de formigó fins al punt d'abocament l'assarb La Rasga.   
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Segura.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de complir amb el que establix el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de bateries en les instal·lacions del centre productiu detallat en l'annex I siga de l'ordre de 6,4 milions a l'any.   
El mencionat centre productiu queda inscrit en el Registre de productors de residus perillosos de la Comunitat Valenciana amb el número de referència 280/P/RTP/CV i que ha de figurar en els documents de control i seguiment i la resta de documentació que el necessite.  
Així mateix queda inscrit en el Registre d'Establiments, Centres i Serveis Sanitaris i Veterinaris de la Comunitat Valenciana amb el número de referència 03-10705.  
Els residus no perillosos s'entregaran a gestor autoritzat per a aquesta activitat, tal com consta en el projecte.   
4. Sistemes i procediments per al tractament i control d'emissions, abocaments i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Emissions atmosfèriques  
Les operacions d'emmagatzemament i manipulació de materials pulverulents derivats bàsicament de la producció d'òxids de plom, es realitzaran en instal·lacions hermètiques per a evitar emissions difuses.  
La periodicitat mínima de control de les emissions per entitats col·laboradores en matèria de qualitat ambiental serà la següent:  
. Anual: Focus el cabal del qual supere 30.000 Nm³/h.  
. Biennal: Focus el cabal del qual es trobe entre 10.000 i 30.000 Nm³/h.  
. Triennal: La resta de focus canalitzats.   
Condicions de presa de mostres i expressió de resultats:  
. Punts de presa de mostres: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no solament ha de complir el que establix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no existisquen altres estructures d'altura superior a la del mateix focus menys dos metres, que produïsquen un apantallament, que dificulte la dispersió, justificant tècnicament la influència de l'efecte down-wash (turbulència o esclat).  
. Preferiblement, la temperatura dels gasos en el punt de mostratge serà menor de 200ºC.  
. Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
. Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 18% de O2.  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
4.2. Abocaments a les aigües  
4.2.1. Control de l'abocament i la seua periodicitat  
Per a controlar les característiques quantitatives (cabals i volums abocaments) i qualitatives de les aigües residuals abocades el titular està obligat a remetre a la Confederació Hidrogràfica del Segura els resultats obtinguts sobre les mostres que prenga de les aigües que aboque. L'analítica l'ha de dur a terme una empresa homologada com a col·laboradora d'organisme de conca.  
Amb aquest fi el titular prendrà almenys una mostra cada dos mesos, fins a completar un total mínim de sis mostres anuals, els resultats analítics de les quals entregarà a la Confederació Hidrogràfica del Segura amb periodicitat anual. Els resultats analítics a determinar seran, com a mínim, els que figuren en la taula de l'epígraf 1.3.1 de la present resolució.  
El punt en què es prendran les mostres per al seu posterior anàlisi serà en l'eixida de fàbrica, abans de l'aforador.  
Amb independència d'aquest autocontrol, amb o sense previ avís la Confederació Hidrogràfica del Segura (amb mitjans propis dels seus serveis o mitjançant una empresa col·laboradora d'organisme de conca amb qui contracte a l'efecte) podrà prendre el número de mostres que estime convenient, tant per a comprovar en cada una d'elles la fidelitat de les determinacions foronòmiques i analítiques dels autocontrols, com per a la comprovació de qualsevol altre paràmetre que s'estime necessari conéixer. Per a la realització d'aquests controls el titular de l'autorització, si fóra necessari, facilitarà l'accés a les instal·lacions de depuració, punt d'abocament o arqueta on es duga a terme la presa de mostra. Aquesta notificació es realitzarà bé personalment en les pròpies instal·lacions o bé en el telèfon, fax o adreça que figuren en la present autorització, a l'efecte de fer-li entrega de la corresponent acta.  
Si del resultat d'aquests autocontrols i controls de comprovació es deriva, segons el parer de la Confederació Hidrogràfica del Segura, la necessitat de modificar la freqüència de l'autocontrol o d'introduir modificacions en el tractament depurador o complementari, aquesta ordenarà l'adopció de la nova freqüència d'anàlisi o de les mesures i l'execució de les instal·lacions complementàries necessàries per a això, que han d'efectuar-se dins dels terminis que amb aquest fi s'assenyalen al titular de l'autorització.  
La determinació dels distints paràmetres s'efectuarà segons els mètodes de mesurament de referència que per a cada un d'ells establisca la normativa aplicable, amb el límit de detecció, la precisió i l'exactitud que en la mateixa s'assenyale. S'indicarà juntament amb el resultat obtingut per a cada paràmetre el mètode de mesura de referència emprat.  
Ha de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.  
Es realitzaran controls periòdics de les canaletes que transporten l'aigua residual industrial fins a la depuradora i de les basses d'emmagatzemament, que seran perfectament impermeables.  
4.2.2. Gestió i explotació del tractament depurador  
El titular està obligat a la permanent conservació i correcta explotació de les obres i instal·lacions de depuració i evacuació de les aigües residuals depurades conforme al que ha definit el projecte, així com d'aquelles modificacions que hagen sigut realitzades amb l'objecte de millorar o facilitar el funcionament del tractament depurador.  
Les obres i instal·lacions que comprén aquesta instal·lació no podran modificar-se sense prèviament donar compte d'això a la Confederació Hidrogràfica del Segura i obtindre d'aquesta la seua aprovació.  
La inspecció i la vigilància de totes les obres i instal·lacions de depuració d'aigües que la present autorització requerix corresponen a la Confederació Hidrogràfica del Segura. Per a aquesta inspecció i vigilància, el titular está obligat a facilitar l'accés a les operacions per a les preses de mostres tant de personal propi de la Confederació Hidrogràfica del Segura com al de l'empresa col·laboradora d'organisme de conca que amb este fi es designe, i ha de proporcionar totes les dades i la informació que li siguen requerits per aquest personal a l'efecte d'inspecció, vigilància i control.  
El titular ha de preveure i disposar el que siga necessari per a l'eliminació de possibles avaries i la seua urgent reparació en cas que aquestes es produïsquen, de manera que, en tot moment, les instal·lacions es troben en funcionament correcte i amb l'aptitud suficient per a obtindre en els efluents abocats les característiques de qualitat que s'establixen en la condició segona.  
En tot cas els abocaments accidentals sense depurar han de ser enviats, adoptant-se les oportunes mesures perquè si fóra inevitable la dilució de les aigües residuals siga sempre igual o superior a un sisé (1/6).  
En cas d'emergència el representant del titular de l'autorització donarà lloc, sense perjudici de la corresponent indemnització pels danys causats al domini públic hidràulic, a incoar procediment sancionador per infracció del vigent Reial decret legislatiu 1/2001 pel qual s'aprova el Text refós de la Llei d'aigües.  
4.2.3. Termini de vigència de l'autorització  
L'autorització atorgada per a l'abocament de les aigües residuals depurades tindrà una duració de 4 anys, que podrà ser renovada successivament per altres períodes de la mateixa duració si l'oportuna inspecció establira la seua conveniència.  
La Confederació Hidrogràfica del Segura emetrà el corresponent informe vinculant sol·licitant de l'òrgan ambiental competent aquesta autorització o modificar les seues condicions quan s'alteren les circumstàncies que han motivat el seu atorgament, o sobrevinguen altres que si hagueren existit anteriorment haurien donat lloc a la seua denegació o al seu atorgament en altres condicions, amb audiència prèvia del titular.  
Serà causa expressa de revocació l'incompliment de les obligacions que per al representant del titular s'arrepleguen en el condicionat d'aquesta autorització.  
Ni la suspensió temporal d'aquesta autorització ni la revisió del seu condicionat donaran lloc a cap indemnització.  
4.2.4. Obligacions complementàries del titular  
El titular d'aquesta autorització està obligat a eliminar qualsevol entollada que si és el cas puga originar-se per l'abocament que es cause i a realitzar les obres correctores necessàries per a tal fi, així com a executar les obres complementàries d'aquestes que s'ordenen per la Confederació Hidrogràfica del Segura.  
Els fangs o llots resultants dels processos del tractament depurador han de tindre com a destinació un abocador controlat o una aplicació que no comporte risc de contaminació per al domini públic hidràulic o dany per a la salut pública. Si s'opta per emprar-los com a fertilitzants, el seu ús s'ajustarà al que disposa el Reial decret 1310/1990, de 29 d'octubre, pel qual es regula la utilització de fangs de depuració en el sector agrari.  
4.2.5. Cànon de control d'abocaments  
El titular de l'autorització està obligat a satisfer el cànon de control d'abocaments meritat anualment per l'abocament realitzat.  
L'import d'aquest cànon de control d'abocaments que el titular ha de pagar dins del primer trimestre de cada any natural després de la prèvia liquidació que a l'efecte la Confederació Hidrogràfica del Segura li notificarà, s'obté segons el desplegament reglamentari del Reial decret legislatiu 1/2001 pel qual s'aprova el Text refós de la Llei d'aigües (Reial decret 606/2003).  
CÀLCUL DEL CÀNON  
Import cànon = Volum d'abocament autoritzat x Preu unitari  
Volum autoritzat: 87.016 m³  
Preu unitari = Preu bàsic x Coeficient definit en l'annex IV del RDPH  
Preu bàsic (aigua residual industrial) = 0,03385. El preu bàsic està subjecte a les modificacions que s'establisquen per llei amb posterioritat a aquesta autorització.  
Coeficient = K1 x K2 x K3  
K1 (característiques de l'abocament) = 1,28 (industrial amb substàncies perilloses).  
K2 (grau de contaminació de l'abocament) = 0,5 (industrial amb tractament adequat).  
K3 (qualitat ambiental del medi receptor) = 1 (zona de categoria III).  
Resulta finalment:  
IMPORT = 87.016 X 0,03926 x 1,28 x 0,5 x 1 = 1.673,49 €.  
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdós quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus serà conforme al que han exposat els articles 13 i 14 del Reial decret 833/1988, Reglament de residus tòxics i perillosos. Així mateix es disposarà d'un registre on conste la quantitat, naturalesa, identificació, origen i data de generació i entrega a gestor autoritzat, així com el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Anualment emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita declaració s'especificarà l'origen i la quantitat dels residus produïts, la destinació que es dóna a cada un d'ells i la llista dels que es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.  
Finalment, disposarà d'un llibre oficial de control de residus sanitaris, conforme al que disposa el Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris.   
4.4. Control de sorolls  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
S'han de realitzar periòdicament auditories acústiques, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'auditoria ha de ser realitzada a l'inici de l'activitat i almenys cada cinc anys, d'acord amb l'article 37 de la dita llei i el Decret 266/2004, de 3 de desembre, del Consell de la Generalitat per una entitat col·laboradora en matèria de qualitat ambiental per al camp de la contaminació acústica.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament de l'activitat, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 30 de juny de 2005, que s'adjunta en l'annex II de la present resolució.  
7. Altres condicions  
Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual s'aprova el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, així com aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 19 de juliol de 2006.. El director general de Qualitat Ambiental: Jorge Lamparero Lázaro  
ANNEX I  
Descripció del projecte  
L'activitat de VB Autobaterías, SA és la fabricació i la comercialització de bateries plom/àcid per a cotxes.   
Per a aquesta escomesa l'empresa utilitza com a matèries primeres bàsicament: plom i àcid sulfúric; a part de les carcasses plàstiques, aigua, electricitat i propà.   
El procés de producció es dividix en les etapes següents: recepció i emmagatzemament de matèries; fusió dels lingots de plom per a la posterior conformació de les reixetes individuals o contínues per tres sistemes diferents: emmotlament, banda expandida i banda encunyada; producció d'òxid de plom; obtenció de la pasta utilitzant òxid de plom, àcid sulfúric i altres compostos secundaris, amb la qual es cobriran les plaques; curat de les plaques per a estabilitzar la unió massa-reixeta mitjançant el manteniment d'unes condicions de temperatura i humitat controlades; muntatge de les bateries; ompliment amb àcid sulfúric diluït, que fa d'electròlit; formació i acabament de les bateries; emmagatzemament i expedició.  
Les aigües residuals industrials i sanitàries, després de ser depurades en plantes independents, són abocades a l'assarb de La Rasga. D'altra banda, les aigües pluvials recollides i conduïdes a través d'un canal formigonat fins al mateix punt d'abocament.  
Es disposa de filtres de mànegues i llavadors de gasos en distintes etapes per a corregir la contaminació atmosfèrica, bàsicament a causa de les emissions de plom i partícules i de boires àcides. Les partícules recollides en els filtres, s'entreguen a gestor degudament autoritzat i les aigües àcides generades es tracten en l'EDARI.  
Així mateix, la resta de residus perillosos i no perillosos s'entreguen a gestor degudament autoritzat.  
ANNEX II  
Condicionat de la declaració d'impacte ambiental  
1. Per la proximitat de la indústria a diverses zones que han merescut diversos graus de protecció pels seus valors ambientals, es considera preceptiu el compliment dels límits d'emissió establits en l'informe del Servei de Protecció de l'Ambient Atmosfèric, bé directament, bé implementant les mesures correctores que siguen necessàries per a aconseguir aqueixos límits.  
2. Quant a la generació i gestió de corrents residuals:  
2.1. Si l'abocament de l'EDARI no complix els límits d'abocament, es recircularà a la capçalera de l'EDARI.  
2.2. S'ha de comptar amb sistemes per a la retenció i la recollida de possibles vessaments en les zones de procés on es manegen matèries primeres líquides. Les canaletes, arquetes i sistemes per a la recollida i retenció de vessaments han de conformar un sistema de drenatge cec (o en connexió amb l'EDARI) en el seu funcionament habitual, trobar-se impermeabilitzats, i en cas necessari, comptar amb protecció antiàcids. Aquest sistema de drenatge d'abocaments accidentals només podrà connectar-se amb el caixó formigonat en cas d'incendi, per al qual es disposaran els sistemes de control, tant en les xarxes de drenatge, com en l'aforador, perquè complisca la seua funció de depòsit per a l'emmagatzemament de les aigües generades després de sufocar un possible incendi.  
2.3. El punt en què es prendran les mostres per a la seua posterior anàlisi serà l'eixida de fàbrica, abans de l'aforador.  
2.4. Si acomplit el termini de vigència de l'autorització d'abocament, aquesta no es renova en les mateixes condicions, o la indústria es connecta a la xarxa de sanejament municipal, la dita modificació tindrà la consideració de substancial pel que fa a aquesta Declaració d'impacte ambiental, tenint els efectes exposats en el condicionant número 7.  
3. Quant a la generació i gestió de residus:  
3.1. Totes les substàncies que puguen ser catalogades com a residus, seran adequadament emmagatzemades i entregades a gestor autoritzat, segons la Llei 10/2000, de 12 de desembre de residus.  
3.2. Quant a les zones d'emmagatzemament de residus perillosos:  
. Es tractarà de zones pavimentades, cobertes, ventilades, amb sistemes que permeten la retenció i la recollida d'abocaments accidentals, i de fàcil accés de manera que es minimitze el risc d'accidents en la càrrega/descàrrega dels diversos residus.  
. Per a l'emmagatzemament de residus líquids o que pel seu alt contingut líquid puguen generar abocaments es comptarà amb cubetes o sistema de recollida que garantisquen el confinament i posterior recollida dels possibles vessaments. Cada cubeta o recipient de recollida de vessaments accidentals ha de tindre com a mínim el volum de l'envàs més gran o el 10% del total (la major d'ambdós quantitats). Les cubetes han de ser individuals per a cada tipus de residus la mescla dels quals en cas de vessament supose augment de la seua perillositat o dificulten la seua gestió.  
4. Els resultats del Programa de vigilància ambiental determinaran si s'han d'implementar les mesures correctores adoptades per a previndre la contaminació acústica. En tot cas, ha de complir-se el que establix el títol lV, capítol ll Condicions acústiques de les activitats comercials, industrials i de serveis i el títol ll, capítol ll Nivells de pertorbació, de la Llei 7/2002, de 3 de desembre, de la Generalitat Valenciana, de protecció contra la contaminació acústica.  
5. Quant al Programa de vigilància ambiental han de constar de les accions:  
5.1. Mesuraments de les emissions de plom, partícules, àcid sulfúric NOx (mesurat com NO2), SO2 i CO, realitzades per un organisme de control autoritzat, amb una periodicitat anual per a focus amb cabal superior a 30.000 Nm³/h, biennal entre els 30.000 i els 10.000 Nm³/h i triennal per als focus amb cabal inferior als 10.000 Nm³/h, tot això independentment dels mesuraments d'autocontrol realitzats per un centre qualificat o per la mateixa empresa.  
5.2. Els límits d'emissió han de ser els proposats en l'informe del Servei de Protecció de l'Ambient Atmosfèric de data 20 de desembre de 2004.  
5.3. Els mesuraments de NOx, SO2 i CO es duran a terme en aquells focus relacionats amb processos en què es generen gasos de combustió.  
5.4. Els valors límit d'abocament seran els establits en cada moment per la Confederació Hidrogràfica del Segura, igual que la periodicitat dels controls. Es duplicarà la memòria anual de les analítiques requerida per l'organisme de conca, per a remetre-la a la Direcció General de Gestió del Medi Natural.  
5.5. Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròximes o confrontants. Aquests mesuraments han de realitzar-se per organisme col·laborador de l'administració després de l'execució de les mesures correctores descrites en la documentació presentada, i posteriorment, amb periodicitat anual.  
5.6. S'asseguraran les condicions d'operació d'acord amb el que establix el Projecte bàsic i l'Estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
5.7. El titular de la instal·lació estarà obligat a remetre a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
5.8. El Programa de vigilància ambiental proposat pel promotor amb les addicions ací detallades, es remetrà anualment a la Direcció General de Gestió del Medi Natural.  
6. Altres condicionants ambientals que s'establisquen a través de les autoritzacions sectorials que siguen d'aplicació.  
7. Qualsevol modificació o ampliació del projecte presentat, així com si es detecta algun impacte ambiental no previst en l'Estudi d'impacte ambiental i annexos a aquest, han de ser comunicats a la Conselleria de Territori i Habitatge, Direcció General de Gestió del Medi Natural, que establirà si cal l'aplicació de noves mesures correctores.